TÉMAKÖRÖK	KÖZÉPSZINTŰ KÖVETELMÉNYEK	
3.1. Pszichológiai alapismeretek	Ismerje a pszichológia alapvető fogalmait és összefüggéseit, a lelki jelenségeket és folyamatokat.
Ismerje a szociokulturális környezet fogalmát, az empátia, az önértékelés, az egyén intellektuális és emocionális jellemzőit.
Tudja értelmezni a szükségletek rendszerét, a szükséglet kielégítés hiányainak jeleit.	
3.2. Szociálpszichológiai jelenségek és folyamatok	Ismerje a szociálpszichológia fogalmát, tárgykörét, a társadalom kisebb és nagyobb egységeiben működő jelenségeket.
Értelmezze a csoportközi viszonyok, a társas érintkezés alapvető folyamatait és összefüggéseit.
Tudja a kommunikáció csatornáit, jellemzőit, a kommunikációs jelzéseket, a nondirektív és a segítő beszélgetés jellemzőit.
Ismerje az attitűdöket, én-védő funkciókat, technikákat.
Ismerje az emberi vonzalmakat és taszításokat, játszmákat.
Értelmezze az előítélet kialakulását és annak okait, a csoportfolyamatokat befolyásoló hatását.
Tudja a szerep, a szerepstruktúra, a szerep-összeférhetetlenség, a szerepkonfliktusok jellemzőit.
Ismerje a konfliktusok keletkezésének okait és megoldásának alapvető technikáit.
Tudja a segítés pszichológiai összefüggéseit.	
3.3. Az életút pszichológiája	Tudja az ember életkori fejlődésének szakaszait, ezek fejlődési sajátosságait, az egyéni fejlődést befolyásoló tényezők jellegzetességeit.
Ismerje az anya-gyerek kapcsolat jelentőségét a gyermek fejlődésében, a szeparáció és a hospitalizáció jellemzőit.
Tudja a játék, tanulás és munka személyiségalakító hatásait.
Ismerje az átlagtól eltérő fejlődés jellemzőit, a fejlődési, beilleszkedési és viselkedési zavarokat, a tanulási nehézségeket, az agresszió, és a pszichoszomatikus tünetek jellemzőit.
Tudja a kortárs csoportok szerepét az egyes életkori szakaszokban.
Értelmezze a fejlődési és járulékos kríziseket, a társadalmi traumák, a társadalmi körülmények pszichikus hatásait.
Ismerje a hozzászokások, függőségek, szenvedélyek jellemzőit.
Ismerje a veszteségek fajtáit, pszichikus hatását és feldolgozásuk folyamatát.	
3.4. A személyiség pszichológiája	Tudja a személyiség fogalmát, a személyiség szerkezetét, alakulását, fejlődését a kultúra, a család és a kortárscsoport hatását.
Ismerje a személyiségzavarok, fejlődési zavarok, a deviáns viselkedés jellemzőit,
a serdülők és az ifjúkorúak inadaptációjának jellemző vonásait.
Ismerje fel a felnőtt személyiség- és viselkedészavarait, a viselkedési rendellenességeket.	
3.5. Szocializáció	Tudja a szocializáció fogalmát és folyamatát, a szocializációs színtereket és hatásokat: anya, család, kortárscsoport, gyermekintézmények, kiemelten az iskola, munkahely, társadalmi szervezetek és intézmények szerepét a szocializáció folyamatában.
Ismerje a kulturális mintákat és normákat.
Ismerje a szociális identitás kialakulását, a szociális tanulást, a kompetencia fogalmát.	
3.6. Pedagógiai alapismeretek	Tudja a nevelés fogalmát, célját, feladatait,  
a nevelési folyamat résztvevőit.
Ismerje a gyermek megismerésének lehetőségeit, módszereit, a közvetett és közvetlen nevelési módszereket.
Tudja a nevelő személyiségének jellemzőit, a nevelésben betöltött szerepét.
Értelmezze a sikerek, kudarcok hatását a nevelésben.
Ismerje az egyéni, csoportos, közösségi nevelés lehetőségeit, formáit.
Legyen képes a gyermek az életkorának megfelelő környezet kialakítására, az életkornak megfelelő, öntevékeny, szabad mozgás és játék feltételeinek megteremtésére a pedagógiai feladatokban.
Ismerje és tartsa tiszteletben a gyermekek etnikai, vallási és kulturális sajátosságait, hagyományait és szokásait.
Tudja az egyéni bánásmód alkalmazását.
Ismerje a sajátos szükségletű gyermekek jellemzőit, a sajátos ütemű fejlődés megnyilvánulási jeleit, a gyógypedagógiai segítséget igénylő problémákat.